APROBACIÓN INICIAL DA ESTRUTURA DE CUSTES DO CONTRATO DE CONCESIÓN DO CICLO INTEGRAL DA AUGA DE PONTEAREAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 12/07/2022)

O Pleno da Corporación Municipal, na sesión levada a cabo o día 22 de febreiro de 2022, acordou aprobar inicialmente a estrutura de custes para a xestión, en réxime de concesión do servizo do ciclo integral da auga (abastecemento, saneamento e depuración) do Concello de Ponteareas de conformidade co documento elaborado pola asistencia técnica LAGARES OCA, S. L. co documento elaborado pola asistencia técnica LAGARES OCA S. L. (presentado por rexistro electrónico nº 341 do 25 de xaneiro de 2022); e abriu un período de información pública de vinte días hábiles mediante anuncio no Boletín Oficial da Provincia de Pontevedra (BOPPO) e no taboleiro de anuncios da Sede electrónica do Concello de Ponteareas; para que os interesados poidesen presentar alegacións. O 4 de marzo de 2022 publicouse anuncio no BOP de Pontevedra sen que durante o período de información pública se presentasen alegacións, tal como consta no informe emitido o 11 de abril polo responsable do rexistro municipal. Na resposta das operadoras do sector tivéronse en conta prezos da enerxía inferiores ao escenario existente nos últimos meses, cun incremento moi importante do prezo. Debido á importancia do prezo da enerxía na estrutura de custos das empresas, o Concello, de conformidade coa recomendación efectuada pola asistencia técnica LAGARES OCA S. L. solicitou de novo a estrutura de custos ás operadoras económicas. O Pleno da Corporación Municipal, na sesión levada a cabo o día 30 de xuño de 2022, acordou deixar sen efecto o acordo adoptado na sesión plenaria do 22 de febreiro de 2022 polo que se aprobou inicialmente a estrutura de custes do contrato de concesión do ciclo integral da auga de Ponteareas. Aprobar inicialmente unha nova estrutura de custes do contrato de concesión do ciclo integral da auga de Ponteareas. En cumprimento do disposto no artigo 9.7. do Real decreto 55/2017, de 03 de febreiro, que desenvolve a Lei 2/2015, de 30 de marzo, de desindexación da economía española, respecto do trámite previo á contratación da concesión do ciclo integral da auga do Concello de Ponteareas procedeuse a solicitar a ONCE operadores económicos do sector a remisión da súa estrutura de custes, dos que OITO atenderon á solicitude efectuada e, posteriormente a consultora contratada LAGARES OCA S. L. á vista da documentación presentada polos OITO operadores económicos, realizou unha proposta de estrutura de custes (presentada por rexistro electrónico nº 2648 do 2 de xuño de 2022). Conforme a Disposición Adicional 2ª apdos.1 e 2 da Lei 9/2017 de 8 de novembro, de contratos do sector público, atendendo ao valor estimado do contrato que superará os 6 millóns de euros, o órgano de contratación é o Pleno. Requírese maioría simple para a súa aprobación (art.47 da LRBRL), o pleno acordou: PRIMEIRO. Deixar sen efecto o acordo adoptado na sesión plenaria de 22 de febreiro de 2022 polo que se aprobou inicialmente a estrutura de custes para a xestión, en réxime de concesión, do servizo do ciclo integral da auga (abastecemento, saneamento e depuración) do concello de Ponteareas de conformidade co documento elaborado pola asistencia técnica LAGARES OCA S. L. (presentado por rexistro electrónico nº 341 do 25 de xaneiro de 2022). SEGUNDO. Aprobar inicialmente a estrutura de custes para a xestión, en réxime de concesión, do servizo do ciclo integral da auga (abastecemento, saneamento e depuración) do concello de Ponteareas de conformidade co documento elaborado pola asistencia técnica LAGARES OCA S. L. (presentado por rexistro electrónico nº 2648 do 2 de xuño de 2022). TERCEIRO. Expoñer publicamente esta proposta de estrutura de custes por un prazo de vinte días hábiles no Boletín Oficial da Provincia de Pontevedra (BOPPO) e no taboleiro de anuncios da Sede electrónica do Concello de Ponteareas; para que os interesados poidan presentar as alegacións que consideren oportunas, no prazo de vinte días hábiles a contar dende o día seguinte ao da publicación no BOPPO. Así mesmo, de conformidade co artigo 7. e) da Lei 19/2013, de transparencia, acceso a información pública e bo goberno, publícase tamén anuncio de información pública, acompañado dos documentos que integran o expediente na sede electrónica do Concello manténdose esta publicación en tanto dure o prazo de información pública. Pinchar na CARPETA “6. CONTRATACIÓN”. Se transcorrido dito prazo non se presentasen alegacións, considerarase aprobado definitivamente o devandito acordo CUARTO. Aprobada definitivamente a estrutura de custes, acordarase a súa remisión á Xunta Consultiva de Contratación Administrativa de Galicia, para que emita informe preceptivo tal como establece o artigo 9.7 do Real decreto 55/2017, de 3 de febreiro, polo que se desenvolve a Lei 2/2015, de 30 de marzo, de Desindexación da Economía Española. Ponteareas A alcaldesa, Mª Cristina Fernández Davila (Documento asinado electronicamente)